# Fundació Lluita contra la Sida i les Malalties Infeccioses

La Fundació Lluita contra la Sida i les Malalties Infeccioses és una entitat sense ànim de lucre que es troba a l'Hospital Germans Trias i Pujol de Badalona (Can Ruti). Aquesta Fundació té com a objectius principals l'assistència, la recerca i la docència en el camp de la infecció per VIH.
Des de la seva seu s'ofereix assistència integral a persones amb VIH: serveis de medicina, infermeria, psicologia, dietètica, treball social, psiquiatria, ginecologia o proctologia entre d'altres. La Fundació, més enllà del servei públic ofert per la Unitat VIH de l'hospital, ha permès des dels seus inicis aquesta concentració de professionals de diverses disciplines sanitàries per donar resposta a les necessitats de les persones amb VIH en una única unitat clínica. Actualment hi atén a vora de 3.000 pacients que fan una mitja de cinc vistes anuals.

## Acció social

La Fundació fa una aposta decidida en la lluita contra l'estigma que existeix, encara avui dia, al voltant del VIH. La campanya "Donem la cara per la sida" és una aposta per la visibilitat d'aquesta infecció, contra la discriminació i per la normalització social. Des de la FLSida es realitzen nombroses accions de comunicació sota aquest lema (concurs d'espots, cursa anual, partit DKV Joventut, concert estiu,…) però sense dubte, la més significativa ha esdevingut la Gala Benèfica contra la Sida, celebrada l'1 de desembre.
El primer sopar de Gala es va celebrar l'1 de desembre de 2010 amb el suport dels ambaixadors Eugenia Silva i Miguel Bosé que recolzen la feina de la Fundació. L'amistat amb el cantant Miguel Bosé va néixer de l'estreta col·laboració en els concerts del 2008 i 2009 en el Palau de la Música que va congregar centenars de seguidors de l'artista.

## Referències

* ↑ «Barcelona dona la cara per la sida». Ajuntament de Barcelona, 29-11-2010. [Consulta: 29 gener 2011].
* ↑ «Concurs d'espots a Donem la cara per la Sida». Arxivat de l'original el 2020-09-20. [Consulta: 8 juliol 2012].
* ↑ «LA FUNDACIÓ LLUITA CONTRA LA SIDA ORGANITZA LA 1a CURSA POPULAR “DONEM LA CARA PER LA SIDA” AMB EL SUPORT DEL CLUB JOVENTUT BADALONA». DKV Joventut, 03-10-2009. [Consulta: 29 gener 2011].
* ↑ «La segona cursa contra la sida, demà a Can Ruti». Avui, 02-10-2010. [Consulta: 29 gener 2011].
* ↑ «EL PARTIT DKV JOVENTUT- UNICAJA, SOLIDARI AMB LA FUNDACIÓ LLUITA CONTRA LA SIDA». DKV Joventut, 09-04-2010. [Consulta: 29 gener 2011].
* ↑ «La Penya juga demà contra l'Unicaja un partit especial per a la Fundació Lluita contra la Sida». Badanotis, 10-04-2010. [Consulta: 29 gener 2011].
* ↑ Fundació Lluita contra la Sida - Actuació de PASTORA Arxivat 2018-09-29 a Wayback Machine., actuació del grup Pastora a la Sala Bikini de Barcelona
* 1 2 «Miguel Bosé presenta una gala a Barcelona per recolzar la lluita contra la sida». El Periódico, 01-12-2010. Arxivat de l'original el 2010-12-06. [Consulta: 29 gener 2011].
* ↑ «Catalunya commemora el Dia Mundial de la Sida». Lamalla.cat, 30-11-2010. [Consulta: 29 gener 2011].
* ↑ Activitats Dia mundial de la luita contra la Sida, al web del Consell Nacional de la Joventut de Catalunya Arxivat 2016-03-03 a Wayback Machine. PDF
* ↑ «Barcelona en lluita contra la sida». BTV, 04-10-2010. [Consulta: 29 gener 2011].
* ↑ «Miguel Bosé dona la cara per la SIDA». El debat, 2008. [Consulta: 29 gener 2011].
* ↑ «Miguel Bosé dio "la cara por el Sida" en el Palau de la Música de Barcelona» (en castellà). El País, 02-12-2009. [Consulta: 29 gener 2011].

## Enllaços externs

* Fundació Lluita contra la Sida i les Malalties Infeccioses - Lloc web oficial